Élie Cartan

Élie Joseph Cartan (født 9. april 1869, død 6. mai 1951) var en fransk matematiker som gjorde flere fundamentale undersøkelser av differensialligninger og Lie-grupper og fortsatte arbeidene til Sophus Lie. Han bidro også til forskningen innen matematisk fysikk, differensialgeometri, gruppeteori og kvantemekanikk.

Han ble av mange regnet som en av de største matematikerne på 1900-tallet.

Han var professor i Nancy fra 1903 og ved Sorbonne fra 1912. Hans samlede verker ble gitt ut den av den franske matematikerforeningen i 1952.

I tillegg var han far til en annen innflytelsesrik matematiker, Henri Cartan, fysikeren Louis Cartan, matematikeren Hélène Cartan og komponisten Jean Cartan.

 Referanser

Kategori:Franske matematikere
Kategori:Geometere
Kategori:Medlemmer av Det franske vitenskapsakademiet
Kategori:Medlemmer av Royal Society